12. ฐานะการเงินและผลการดำเนินงาน

(1) งบการเงิน

(1) สรุปรายงานการสอบบัญชี

ผลการตรวจสอบของผู้สอบบัญชีในระยะ 3 ปีที่ผ่านมา ลงความเห็นในรายงานการตรวจสอบแบบไม่มี
เงื่อนไข แต่มีข้อสังเกตดังต่อไปนี้

- ในปี 2542 วิกฤตการณ์ทางเศรษฐกิจและสภาพคล่องซึ่งเริ่มต้นเมื่อกลางปี พ.ศ.2540
ในประเทศไทยและประเทศอื่นในภูมิภาคเอเซียแปซิฟิกได้ก่อให้เกิดผลกระทบทางด้านลบต่างๆ เช่น
การลดลงอย่างมากของค่าเงินบาท
การลดลงของโอกาสในการกู้ยืมหรือหาแหล่งเงินทุนใหม่เพื่อการชำระคืนหนี้ที่ถึงกำหนดชำระและการลดลงของการใช้จ่ายโดยทั่วไปในภูมิภาคนี้
สถานการณ์ดังกล่าวได้ก่อให้เกิดผลกระทบทางด้านลบต่อการดำเนินงานของบริษัท
ทั้งนี้ปัจจัยลบทางด้านเศรษฐกิจเหล่านี้ได้เริ่มคลี่คลายไปในทางที่ดีขึ้นในหลายๆ ด้านเมื่อไม่นานมานี้
เช่น การเพิ่มขึ้นของฐานะเงินสำรองเงินตราต่างประเทศ
การกลับมาให้ความสนใจของนักลงทุนต่างชาติ
การลดลงของอัตราดอกเบี้ยและความมีเสถียรภาพของอัตราแลกเปลี่ยนเงินตราต่างประเทศ เป็นต้น
อย่างไรก็ตาม อาจเป็นการเร็วเกินไปที่จะมั่นใจว่าเศรษฐกิจเริ่มฟื้นตัวแล้วในขณะนี้
เมื่อพิจารณาถึงปัจจัยต่างๆ รวมทั้งผลกระทบที่ยังอาจมีเหลืออยู่ของวิกฤตการณ์ทางเศรษฐกิจ
ซึ่งอาจมีผลกระทบอย่างต่อเนื่องต่อเศรษฐกิจต่อไป

- ในปี 2543 การดำเนินธุรกิจของบริษัทฯ และบริษัทย่อย
อาจยังคงได้รับผลกระทบจากภาวะทางเศรษฐกิจของประเทศไทยและภูมิภาคเอเซียแปซิฟิคโดยรวม
งบการเงินรวมและงบการเงินเฉพาะบริษัทได้ทำขึ้นโดยสะท้อนถึงผลกระทบจากสภาวะทางเศรษฐกิจในปัจจุบัน
ซึ่งประเมินโดยฝ่ายบริหารของบริษัทและกลุ่มบริษัทย่อย
อย่างไรก็ตามผลกระทบที่จะเกิดขึ้นจริงอาจต่างจากที่ได้ประมาณไว้

- ในปี 2544
ถึงแม้ว่าภาวะการณ์ทางเศรษฐกิจของประเทศไทยจะได้ผ่อนคลายลงในระดับหนึ่งแล้วใน
ระหว่างปีปัจจุบันภาคธุรกิจส่วนหนึ่งยังคงอยู่ในระหว่างดำเนินการปรับโครงสร้างทางการเงินและรอการปรับตัว
ภาวะการณ์ดังกล่าวอาจส่งผลกระทบต่อมูลค่าสินทรัพย์ที่คาดว่าจะได้รับและผลของการเรียกเก็บเงินจากเงินให้กู้ยืมและลูกหนี้
อย่างไรก็ตาม
งบการเงินนี้ได้จัดทำขึ้นโดยสะท้อนถึงผลกระทบจากภาวะการณ์ทางเศรษฐกิจในปัจจุบันซึ่งประเมินโดยฝ่ายบริหารของบริษัทฯ
และบริษัทย่อยซึ่งผลกระทบที่จะเกิดขึ้นจริงอาจแตกต่างไปจากที่ได้ประมาณไว้

(2) []สรุปฐานะการเงินและผลการดำเนินงาน

  []

[]

[]

[]

[]

  []

[]

[]

[]

  []

  []

  []

  []

  (2) คำอธิบายและการวิเคราะห์ของฝ่ายจัดการ (Management Discussion and
  Analysis : MD&A)

ผลการดำเนินงานตามงบการเงินบริษัท และงบการเงินรวม

บริษัทฯมีผลการดำเนินงานสำหรับปี สิ้นสุดวันที่ 31 ธันวาคม 2544 โดยมีกำไรสุทธิจำนวน 527
และ 492 ล้านบาท
ตามงบการเงินบริษัทและงบการเงินรวมเปลี่ยนแปลงจากงวดเดียวกันของปีก่อนซึ่งมีผลขาดทุนสุทธิ
จำนวน 1,423 และ 1,453 ล้านบาท หรือคิดเป็นร้อยละ 137 และ 134 ตามลำดับ
ทั้งนี้เกิดจากองค์ประกอบหลักๆ ดังต่อไปนี้

รายได้ดอกเบี้ยและเงินปันผลในปี 2543 และ 2544 ตามงบการเงินบริษัทเท่ากับ 3,295 และ
3,567 ล้านบาท และตามงบการเงินรวมเท่ากับ 4,140 และ 5,308 ล้านบาท
หรือมีอัตราเพิ่มขึ้นร้อยละ 8 และ 28 ตามลำดับ สาเหตุส่วนใหญ่เกิดจาก

-   รายได้จากเงินลงทุนเพิ่มขึ้น 210 และ 790 ล้านบาท
    ตามงบการเงินบริษัทและงบการเงินรวมตามลำดับ
    เป็นผลมาจากการเพิ่มขึ้นของรายได้ดอกเบี้ยและเงินปันผลจากการลงทุน

-   รายได้จากการให้กู้ยืมเพิ่มขึ้น 62 และ 377 ล้านบาท
    ตามงบการเงินบริษัทและงบการเงินรวมตามลำดับ
    ทั้งนี้ส่วนใหญ่ผลจากการขยายตลาดของสินเชื่อเช่าซื้อรถยนต์

หนี้สูญและหนี้สงสัยจะสูญ ซึ่งบริษัทฯ ตั้งสำรองเผื่อหนี้สงสัยจะสูญลดลงจากปีก่อนจำนวน 1,645 และ
815 ล้านบาท ตามงบการเงินบริษัทและงบการเงินรวม
และบริษัทมีการตั้งสำรองเผื่อหนี้สงสัยจะสูญเป็นอัตราร้อยละ 345.63
ตามหลักเกณฑ์ของธนาคารแห่งประเทศไทย โดยหลังจากการตั้งสำรองดังกล่าวแล้ว บริษัทฯ
ยังสามารถดำรงเงินกองทุนเป็นอัตราส่วนกับสินทรัพย์และภาระผูกพัน (BIS Ratio)
ได้ในอัตราร้อยละ 26 (ซึ่งสูงกว่าเกณฑ์ร้อยละ 8 ตามข้อกำหนดของ ธนาคารแห่งประเทศไทย)
และมีผลขาดทุนจากการปรับปรุงโครงสร้างหนี้ลดลงจากปีก่อนจำนวน 528 และ 500 ล้านบาท
ตามงบการเงินบริษัทและงบการเงินรวมตามลำดับ

จากการเพิ่มขึ้นของรายได้ดอกเบี้ยและเงินปันผลสุทธิ
กับทั้งการลดลงของหนี้สูญและหนี้สงสัยจะสูญและการขาดทุนจากการปรับปรุงโครงสร้างหนี้ดังกล่าวข้างต้น
ส่งผลให้บริษัทฯ
มีรายได้ดอกเบี้ยและเงินปันผลสุทธิหลังหักหนี้สูญและหนี้สงสัยจะสูญและขาดทุนจากการปรับปรุงโครงสร้างหนี้เพิ่มขึ้น
2,466 และ 2,298 ล้านบาท ตามงบการเงินบริษัทและงบการเงินรวม หรือคิดเป็นเพิ่มขึ้นร้อยละ
144 และ 115 ตามลำดับ

รายได้ที่มิใช่ดอกเบี้ย จำนวน 669 และ 2,351 ล้านบาท ตามงบการเงินบริษัทและงบการเงินรวม
เปลี่ยนแปลงลดลง 384 และเพิ่มขึ้น 206 ล้านบาท ตามลำดับ มีสาเหตุสำคัญมาจาก ในปี 2544
บริษัทฯ มีกำไรจากขายทรัพย์สินรอการขายเพิ่มขึ้นจำนวน 322 และ 407 ล้านบาท
และกำไรจากเงินลงทุนลดลง 709 และ 299 ล้านบาทตามงบการเงินบริษัทและงบการเงินรวม

ภาระผูกพัน

ณ วันที่ 31 ธันวาคม 2544 และ 2543 บริษัทและบริษัทย่อยมีภาระผูกพันเป็นจำนวนเงินทั้งสิ้น 299
ล้านบาท และ 600 ล้านบาท ตามลำดับ ซึ่งภาระผูกพันของปี 2544
ดังกล่าวส่วนใหญ่เกิดจากการค้ำประกันเงินกู้ยืมและค้ำประกันอื่นให้กับลูกค้าของบริษัทอันเป็นธุรกิจปกติของสถาบันการเงิน
อย่างไรก็ตามบริษัทฯ
คาดว่าภาระผูกพันดังกล่าวจะไม่ส่งผลกระทบต่อฐานะการเงินและผลการดำเนินงานของบริษัทอย่างมีสาระสำคัญ
เนื่องจากการค้ำประกันดังกล่าวเป็นการค้ำประกันให้กับลูกหนี้ที่ถูกจัดชั้นปกติตามเกณฑ์ของธนาคารแห่งประเทศไทย
หรือมีหลักประกันที่คุ้มมูลหนี้

นอกจากนี้แล้ว บริษัทยังมีการเปลี่ยนแปลงฐานะทางการเงิน ตามงบการเงินของบริษัท
มีการเติบโตของสินทรัพย์รวมเพิ่มจาก 66,600 ล้านบาท ในปี 2543 เป็น 69,817 ล้านบาท ในปี
2544 หรือคิดเป็นอัตราการเพิ่มขึ้นร้อยละ 5 สำหรับงบการเงินรวมมีสินทรัพย์รวมเพิ่มจาก 85,444
ล้านบาท เป็น 98,375 ล้านบาท คิดเป็นอัตราเพิ่มร้อยละ 15

แหล่งเงินทุนที่สำคัญของบริษัทฯนั้นมาจากการกู้ยืมซึ่งเป็นรายการปกติของธุรกิจสถาบันการเงิน
โดยที่ผ่านมาเงินกู้ยืมจะมีอัตราการขยายตัวอย่างต่อเนื่องทุกปี โดยในปี 2543 และ 2544
มียอดเงินกู้ยืมมีจำนวน 48,402 และ 51,658 ล้านบาทตามงบการเงินของบริษัท
และมียอดเงินกู้ยืม 65,347 ล้านบาท และ 78,746 ล้านบาท ตามงบการเงินรวม
จะเห็นได้ว่าเงินกู้ยืมจากประชาชน
ซึ่งเป็นแหล่งเงินทุนที่สำคัญในสัดส่วนสูงที่สุดได้มีการเพิ่มขึ้นร้อยละ 8 และร้อยละ 21 ตามลำดับ

ส่วนของผู้ถือหุ้นมีการเปลี่ยนแปลงเพิ่มขึ้นจาก 15,211 ล้านบาทในปี 2543 เป็น 15,889 ล้านบาท
คิดเป็นอัตราเพิ่มขึ้นร้อยละ 4 ซึ่งเป็นผลมาจากกำไรจากการประกอบการ

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

  ปัจจัยหลักที่อาจะมีผลต่อการดำเนินกิจการของบริษัทฯ มีดังนี้คือ

1.  การเติบโตของเศรษฐกิจ

การขยายตัวของสินเชื่อและธุรกรรมอื่นๆ ของสถาบันการเงิน
ขึ้นอยู่กับสภาวะแวดล้อมทางเศรษฐกิจเป็นอย่างยิ่ง ในระยะเวลา 3 ปีที่ผ่านมา
อัตราการขยายตัวของสินเชื่อของระบบมีน้อยมากเนื่องจากอัตราการเติบโตอยู่ในระดับต่ำ
อุตสาหกรรมไม่มีการขยายการผลิต และหนี้ที่ไม่ก่อให้เกิดรายได้อยู่ในระดับที่สูง บริษัทฯ
คาดว่าปัจจัยนี้จะเป็นอุปสรรคต่อการดำเนินการของบริษัทฯ
และระบบสถาบันการเงินทั้งหมดอีกระยะหนึ่ง ดังนั้นบริษัทฯ
จึงไม่มุ่งเน้นไปที่การขยายสินเชื่อหากแต่จะเน้นธุรกรรมที่มีความเสี่ยงน้อยแต่สามารถทำรายได้ให้มากในภาวะเศรษฐกิจชะลอตัวคือ
ธุรกรรมทางด้านการลงทุนในสินเชื่อด้อยคุณภาพ การให้บริการการบริหารสินเชื่อด้อยคุณภาพ
รายได้ที่เป็นค่าธรรมเนียม และสินเชื่อประเภทเช่าซื้อรถยนต์

ปัจจัยทางเศรษฐกิจนอกจากที่มีผลกระทบต่อการขยายธุรกิจของบริษัทฯ
แล้วยังจะมีผลต่อคุณภาพสินทรัพย์ของบริษัท ซึ่งเกือบทั้งหมดเป็นสินทรัพย์ประเภทสินเชื่อ
ถึงแม้ว่าบริษัทฯ ได้ดำเนินการปรับโครงสร้างหนี้ไปเป็นจำนวนมากแล้ว
แต่ถ้าเศรษฐกิจยังไม่ฟื้นตัวอย่างแท้จริง
หนี้ที่ปรับโครงสร้างหนี้ไปแล้วก็มีโอกาสที่จะกลับมาเป็นหนี้ที่ไม่ก่อให้เกิดรายได้อีกครั้ง
ซึ่งนอกจากจะทำให้ยอดหนี้ที่ไม่ก่อให้เกิดรายได้เพิ่มขึ้นแล้วอาจจะเกิดความสูญเสียเพิ่มเติมจากการปรับโครงสร้างหนี้รอบใหม่
ถึงแม้ว่าภาวะเศรษฐกิจจะอยู่นอกเหนือการควบคุมของบริษัทฯ
บริษัทได้มีการติดตามดูแลการดำเนินงานของลูกหนี้อย่างใกล้ชิดเพื่อป้องกันไม่ให้ลูกหนี้กลายเป็นลูกหนี้มีปัญหาโดยไม่จำเป็น

2.  การผันผวนของอัตราดอกเบี้ยและส่วนต่างของอัตราดอกเบี้ย

ในขณะนี้ส่วนต่างระหว่างอัตราดอกเบี้ยเงินฝากและอัตราดอกเบี้ยเงินกู้ของระบบอยู่ในระดับที่สูง
ทำให้บริษัทฯ
และสถาบันการเงินอื่นมีรายได้สุทธิจากดอกเบี้ยก่อนการกันสำรองเผื่อหนี้สูญสูงตามไปด้วย
แต่ถ้ามีการเข้าแทรกแซงระบบการเงินหรือเกิดมีการแข่งขันทำให้ส่วนต่างนี้ลดลง
จะมีผลกระทบต่อรายได้ของบริษัทฯ ทันที

นอกจากอัตราดอกเบี้ยเงินฝากและเงินกู้แล้ว
ความผันผวนในอัตราผลตอบแทนของพันธบัตรยังมีผลกระทบต่อผลการดำเนินงานของบริษัทฯ
อย่างมีนัยสำคัญ เนื่องจากบริษัทฯ ได้ลงทุนในตราสารหนี้ อันได้แก่ หลักทรัพย์
รัฐบาลและรัฐวิสาหกิจรวมถึงตราสารหนี้ภาคเอกชนรวมกันประมาณร้อยละ 24 ของสินทรัพย์ทั้งหมด

บริษัทฯ
ได้มีการติดตามการเปลี่ยนแปลงในสภาพคล่องรวมของระบบและการเคลื่อนไหวของอัตราดอกเบี้ยอย่างใกล้ชิด
โดยได้พยายามจะคาดการณ์การเคลื่อนไหวของอัตราดอกเบี้ยล่วงหน้าเป็นเวลา 3 ปี
เพื่อลดความเสี่ยงจากการเปลี่ยนแปลงในอัตราดอกเบี้ย

3.  การแข่งขันจากภายนอก

การแข่งขันโดยเฉพาะจากสถาบันการเงินต่างประเทศมีอยู่ในระดับสูง
ทำให้เกิดมีการแข่งขันแย่งชิงลูกค้าที่มีคุณภาพและมีการลดอัตราดอกเบี้ยต่ำกว่าอัตราดอกเบี้ยเงินกู้ปกติมาก
หากการแข่งขันยังอยู่ในระดับที่สูงเช่นนี้ รายได้จากดอกเบี้ยของบริษัทฯ
จะมีผลกระทบทางลบตามไปด้วยในการนี้บริษัทฯ
ได้เน้นในการให้บริการที่มีคุณภาพแก่ลูกค้ามากกว่าที่จะแข่งขันลดอัตราดอกเบี้ย ในขณะเดียวกัน
บริษัทฯ ก็ได้บริหารต้นทุนทางการเงินของบริษัทให้อยู่ในระดับต่ำที่สุดเท่าที่จะทำได้
โดยไม่เกิดความเสี่ยงในเรื่องสภาพคล่อง
เพื่อจะได้มีต้นทุนทางการเงินที่สามารถแข่งขันกับสถาบันการเงินอื่นได้

อีกกลยุทธ์หนึ่งที่บริษัทฯ ได้ใช้เพื่อหลีกเลี่ยงการแข่งขันที่สูง คือมุ่งไปที่ตลาดที่บริษัทฯ
มีความได้เปรียบทางด้านต้นทุนทางการเงินเมื่อเทียบกับคู่แข่งรายอื่นในตลาด เช่น
สินเชื่อประเภทเช่าซื้อรถยนต์

4.  การเปลี่ยนแปลงในกฎระเบียบ

การเปลี่ยนแปลงในระบบการบันทึกบัญชี กฎเกณฑ์ของธนาคารแห่งประเทศไทย
กฎเกณฑ์ของหน่วยงานควบคุมอื่น และกฎหมายอื่น
อาจมีผลกระทบในทางลบต่อผลการดำเนินการของบริษัทฯ
ซึ่งการเปลี่ยนแปลงเหล่านี้เหนือการควบคุมของบริษัทฯ
และยากที่จะคาดเดาว่าจะเปลี่ยนแปลงในทิศทางใดและจะมีผลกระทบเช่นใด

บริษัทที่ประกอบธุรกิจที่มีลักษณะเฉพาะ

คุณภาพของสินทรัพย์

(1) การให้กู้ยืมเงิน

ประเภทธุรกิจที่บริษัทให้กู้ยืมสูงสุดคือการให้กู้เพื่อการบริโภคส่วนบุคคล
โดยบริษัทให้กู้ในภาคการบริโภคส่วนบุคคล ในสัดส่วนครึ่งหนึ่งของจำนวนเงินกู้ทั้งหมด
ซึ่งอัตราส่วนการให้กู้ของบริษัทอยู่ในระดับใกล้เคียงกับอัตราส่วนการให้กู้ยืมแก่ภาคการบริโภคส่วนบุคคล
ในภาพรวมของสถาบันการเงินประเภทบริษัทเงินทุน
สำหรับสัดส่วนสูงสุดของการให้กู้เพื่อการบริโภคส่วนบุคคลของบริษัทได้แก่การให้กู้เพื่อเช่าซื้อรถยนต์
ซึ่งเป็นไปในทิศทางเดียวกันกับภาพรวมของการให้กู้ของสถาบันการเงินประเภทบริษัทเงินทุนเช่นเดียวกัน
อีกทั้งยังเป็นไปตามแนวนโยบายของบริษัทซึ่งมุ่งเน้นในเรื่องการทำธุรกิจเช่าซื้อรถยนต์มากขึ้น

สำหรับข้อมูลเงินให้กู้ยืมและลูกหนี้ที่ระงับรับรู้รายได้ ลูกหนี้และสินทรัพย์จัดชั้น รวมถึงค่าเผื่อหนี้สงสัย
จะสูญ ซึ่งแสดงไว้ในงบการเงินและหมายเหตุประกอบงบการเงินของบริษัทแล้วนั้น
บริษัทได้ถือปฏิบัติอย่างเคร่งครัด
ตามหลักเกณฑ์ที่กำหนดโดยธนาคารแห่งประเทศไทยซึ่งเป็นหน่วยงานที่กำกับดูแลการดำเนินธุรกิจของบริษัท
ทั้งนี้บริษัทได้ตั้งสำรองค่าเผื่อหนี้สงสัยจะสูญตามเกณฑ์ดังกล่าวครบถ้วนร้อยละ 100 แล้ว

รายละเอียดการเปลี่ยนแปลงมูลหนี้ที่หยุดรับรู้รายได้ (NPL)

บริษัทเงินทุน ธนชาติ จำกัด (มหาชน) มี NPL เพิ่มขึ้นระหว่างงวดจากลูกหนี้ปกติ 564.76
ล้านบาท จากลูกหนี้ปรับปรุงโครงสร้างหนี้ 2,250.85 ล้านบาท
และลดลงจากการปรับโครงสร้างหนี้จำนวน 5,025.15 ล้านบาท จากการตัดหนี้สูญ 126.45
ล้านบาท และอื่นๆ 6,853.84 ล้านบาท ทำให้ NPL ปลายงวดคงเหลือ 70.61 ล้านบาท

ทั้งนี้ ในส่วนของรายละเอียดวิเคราะห์การกระจุกตัวของเงินให้สินเชื่อของบริษัทฯ
ให้ดูรายละเอียดได้ในหัวข้อ ปัจจัยความเสี่ยง

(2) เงินลงทุนในหลักทรัพย์

หลักทรัพย์ตราสารหนี้

เงินลงทุนในตราสารหนี้ ณ วันที่ 31 ธันวาคม 2544 บริษัทมีเงินลงทุนในตราสารหนี้ ประมาณ
17,154.59 ล้านบาท (ราคาตลาด) แบ่งเป็นการลงทุนในตราสารหนี้ภาครัฐบาล
รัฐวิสาหกิจและตราสารหนี้ภาคเอกชน ร้อยละ 69.7 และร้อยละ 30.0 ตามลำดับ
โดยตราสารหนี้ภาคเอกชนได้มีการลงทุนในหุ้นกู้ของบริษัทเงินทุน เอกชาติ จำกัด (มหาชน) จำนวน
3,000 ล้านบาท ซึ่งเป็นการลงทุนในเชิงกลยุทธ์ (Strategic Investment)
เพื่อให้เป็นไปตามนโยบายการจัดตั้งธนาคารจำกัดธุรกิจและถ้าไม่นับเงินลงทุนดังกล่าวแล้ว
สัดส่วนการลงทุนในตราสารหนี้ภาครัฐบาลและรัฐวิสาหกิจจะมีสัดส่วนสูงถึงร้อยละ 84.4
ของเงินลงทุนในตราสารหนี้ทั้งหมด ซึ่งเป็นไปตามนโยบายของบริษัทฯ
ที่มุ่งการลงทุนในหลักทรัพย์ที่มีความเสี่ยงต่ำและให้ผลตอบแทนดี

การกระจายการลงทุนในหลักทรัพย์ส่วนใหญ่จะอยู่ในช่วงปานกลาง
สอดคล้องกับสภาพคล่องในระบบเศรษฐกิจและสภาวะอัตราดอกเบี้ยที่มีแนวโน้มทรงตัวอยู่ในระดับต่ำ
ในส่วนของผลตอบแทนจากการลงทุนในปีที่ผ่านมาถือได้ว่าเป็นไปตามที่ได้ประมาณการณ์ไว้
โดยมีส่วนต่างระหว่างของผลตอบแทนจากการลงทุนกับต้นทุนรวมของบริษัทฯ ในอัตราที่บริษัทฯ
ได้ประมาณการณ์ไว้ แต่อย่างไรก็ตามการลงทุนในตราสารหนี้ที่ให้ผลตอบแทนคงที่
จะมีความเสี่ยงจากการปรับตัวขึ้นของอัตราดอกเบี้ย
นอกจากนี้ยังมีความเสี่ยงจากสภาพคล่องในการซื้อขาย
โดยบริษัทได้ให้ความสำคัญและติดตามประเมินความเสี่ยงทั้ง 2 อย่างสม่ำเสมอ

ตารางแสดงการจำแนกเงินลงทุนในตราสารหนี้

  แยกตามประเภทตราสารหนี้

  (หน่วย : ล้านบาท)

+------------------------------------+-----------------+--------------+
| ประเภทของตราสารหนี้                  | ราคาตลาด (บาท)  | สัดส่วน (%)    |
+------------------------------------+-----------------+--------------+
| ตราสารหนี้รัฐบาลและรัฐวิสาหกิจ           | 11,950.64       | 69.7         |
+------------------------------------+-----------------+--------------+
| ตราสารหนี้เอกชน                      | 5,203.96        | 30.3         |
+------------------------------------+-----------------+--------------+
| รวมทั้งหมด                           | 17,154.59       | 100.0        |
+------------------------------------+-----------------+--------------+

  แยกตามอายุที่เหลือของตราสารหนี้

  (หน่วย : ล้านบาท)

  -------------- ----------- ---------- ----------- ------------ ------------
  อายุของตราสาร   น้อยกว่า 1 ปี  1-5 ปี      5-10 ปี      มากกว่า 10 ปี  รวม

  ราคาตลาด (บาท) 187.65      4,068.65   12,782.62   115.68       17,154.59

  สัดส่วน (%)      1.1         23.7       74.5        0.7          100.0
  -------------- ----------- ---------- ----------- ------------ ------------

หลักทรัพย์ตราสารทุน

ตารางแสดงการจำแนกเงินลงทุนในตราสารทุน ณ วันที่ 31 ธันวาคม 2544

+-------------------------------+--------------------+----------------+
| ประเภทเงินลงทุน                 | จำนวนเงินลงทุนสุทธิ    | ร้อยล           |
|                               | (บาท)              | ะของเงินลงทุนรวม |
+-------------------------------+--------------------+----------------+
| เงินลงทุนระยะสั้น                 | 14,853,594         | 0.10%          |
|                               |                    |                |
| หลักทรัพย์จดทะเบียน               |                    |                |
+-------------------------------+--------------------+----------------+
| เงินลงทุนระยะยาว                | 549,657,597        | 3.63%          |
|                               |                    |                |
| หลักทรัพย์เผื่อขาย                 | 175,079,408        | 1.16%          |
|                               |                    |                |
| หลักทรัพย์จดทะเบียน               | 13,878,912,916     | 91.58%         |
|                               |                    |                |
| หน่วยลงทุน                      | 250,096,990        | 1.65%          |
|                               |                    |                |
| หลักทรัพย์ทั่วไป                   | 237,878,218        | 1.57%          |
|                               |                    |                |
| บริษัทย่อย                       | 47,818,763         | 0.32%          |
|                               |                    |                |
| บริษัทร่วม                       |                    |                |
|                               |                    |                |
| ทั่วไป                          |                    |                |
|                               |                    |                |
| ทั่วไป-จากการปรับปรุงโครงสร้างหนี้   |                    |                |
+-------------------------------+--------------------+----------------+
| รวมเงินลงทุนระยะยาว             | 15,139,443,892     | 99.90%         |
+-------------------------------+--------------------+----------------+
| รวมเงินลงทุนทั้งสิ้น                | 15,154,297,486     | 100%           |
+-------------------------------+--------------------+----------------+

เงินลงทุนของบริษัทฯ ส่วนใหญ่เป็นเงินลงทุนระยะยาว บริษัทฯ มีเงินลงทุนระยะสั้นเพียงเล็กน้อย
จำนวน 14 ล้านบาท คิดเป็นร้อยละ 0.10 ของจำนวนเงินลงทุนทั้งหมด ส่วนเงินลงทุนระยะยาวมี
จำนวน 15,139 ล้านบาท คิดเป็นร้อยละ 99 ของเงินลงทุนทั้งหมด โดยร้อยละ 93
ของเงินลงทุนรวมจำนวนเงิน 14,129 ล้านบาท เป็นเงินลงทุนในบริษัทย่อยและบริษัทร่วม
ซึ่งเป็นการลงทุนตามนโยบายลงทุนเพื่อสนับสนุนการดำเนินงานหลักของบริษัทฯ
โดยบริษัทย่อยและบริษัทร่วมส่วนใหญ่ดำเนินธุรกิจด้านการให้บริการทางการเงิน (Financial
Services) เพื่อให้ครอบคลุมการบริการทางการเงินอย่างครบวงจร เช่น บริษัทเงินทุน เอกชาติ
จำกัด (มหาชน), บริษัทหลักทรัพย์ ธนชาติ จำกัด, บริษัทหลักทรัพย์จัดการกองทุน ธนชาติ จำกัด,
บริษัท ธนชาติซูริคประกันชีวิต จำกัด, บริษัท ธนชาติประกันภัย จำกัด, บริษัทบริหารสินทรัพย์ เอ็น
เอฟ เอส จำกัด, บริษัทบริหารสินทรัพย์ แม๊กซ์ จำกัด และบริษัท ธนชาติ กรุ๊ป ลีสซิ่ง จำกัด
เป็นต้น

ในจำนวนเงินลงทุนในหลักทรัพย์ตราสารทุนดังกล่าว บริษัท ลงทุนในบริษัทเงินทุน เอกชาติ จำกัด
(มหาชน) มากที่สุดเป็นจำนวน 9,702 ล้านบาท หรือคิดเป็นร้อยละ 64 ของเงินลงทุนทั้งหมด
โดยปัจจุบันบริษัทเงินทุน เอกชาติ จำกัด (มหาชน)
ได้รับอนุญาตจากกระทรวงการคลังให้ประกอบธุรกิจธนาคารที่จำกัดขอบเขตธุรกิจแล้ว
โดยจะเปิดดำเนินการอย่างเป็นทางการในเดือนเมษายน 2545 และจะเปลี่ยนชื่อเป็นธนาคาร
ธนชาต จำกัด (มหาชน)

ผลตอบแทนจากเงินลงทุน

เงินลงทุนส่วนใหญ่ของบริษัทเป็นเงินลงทุนระยะยาวในบริษัทย่อยและบริษัทร่วม
ซึ่งได้สะท้อนผลตอบแทนในงบการเงินรวมแล้วและเงินลงทุนกว่าร้อยละ 64
เป็นเงินลงทุนในบริษัทเงินทุน เอกชาติ จำกัด (มหาชน)
อันเป็นการดำเนินการลงทุนตามแผนการจัดตั้งธนาคารที่จำกัดขอบเขตธุรกิจ
ซึ่งปัจจุบันได้รับอนุญาตให้ประกอบธุรกิจธนาคารแล้ว โดยบริษัทฯ
คาดว่าจะสามารถได้รับผลตอบแทนจากการลงทุนในระยะยาว ส่วนหลักทรัพย์เผื่อขายเป็นการลงทุน
เพื่อผลตอบแทนจากเงินปันผลเป็นหลักและกำไรจากการจำหน่ายหลักทรัพย์ในอนาคต

ความสัมพันธ์ของแหล่งที่มาของเงินทุนกับแหล่งใช้ไปของเงินทุน

(1) แหล่งที่มาของเงินทุน

แหล่งที่มาของเงินทุน ณ วันที่ 31 ธันวาคม 2542-2544 ที่ผ่านมา
แยกตามประเภทเจ้าหนี้และระยะเวลาชำระคืน

(หน่วย : ล้านบาท)

  --------------------- ----------- -------- ----------- -------- ------ ----------- --------
  ประเภทเจ้าหนี้และ        ปี 2544               ปี 2543               ปี 2542             

  ระยะเวลาชำระคืน        ล้านบาท      %        ล้านบาท      %               ล้านบาท      %

  สถาบันการเงินในประเทศ                                                                

  - ทวงถาม              1,208.54    2.34     1,044.42    2.16            493.02      1.43

  - ไม่เกิน 3 เดือน        3.00        0.01     0.00        0.00            0.90        0.00

  - 3-12 เดือน           787.14      1.52     857.48      1.77            928.22      2.69

  - เกิน 12 เดือน         1,063.00    2.06     1,742.00    3.60            233.00      0.68

  รวม                   3,061.68    5.93     3,643.90    7.53            1,655.14    4.80

  บุคคลธรรมดา                                                                         

  - ทวงถาม              5.92        0.01     4.99        0.01            50.94       0.15

  - ไม่เกิน 3 เดือน        61.43       0.12     57.13       0.12            30.23       0.09

  - 3-12 เดือน           17,540.29   33.95    12,210.47   25.23           15,431.21   44.73

  - เกิน 12 เดือน         9,108.18    17.63    10,430.66   21.55           4,478.42    12.98

  รวม                   26,715.82   51.71    22,703.25   46.91           19,990.80   57.94

  นิติบุคคล                                                                             

  - ทวงถาม              971.42      1.88     1,071.39    2.21            40.17       0.12

  - ไม่เกิน 3 เดือน        872.44      1.69     1,799.46    3.72            1,406.54    4.08

  - 3-12 เดือน           13,770.75   26.66    11,286.48   23.32           7,983.38    23.14

  - เกิน 12 เดือน         6,190.00    11.98    7,557.01    15.61           2,711.14    7.86

  รวม                   21,804.61   42.21    21,714.34   44.86           12,141.23   35.19

  ต่างประเทศ                                                                          

  - ทวงถาม              9.15        0.02     7.34        0.01            11.57       0.03

  - ไม่เกิน 3 เดือน        0.00        0.00     0.30        0.00            -           -

  - 3-12 เดือน           67.19       0.13     36.52       0.08            30.26       0.09

  - เกิน 12 เดือน         0.00        0.00     296.43      0.61            671.57      1.95

  รวม                   76.34       0.15     340.59      0.70            713.40      2.07

  รวมทั้งสิ้น               51,658.45   100.00   48,402.08   100.00          34,500.57   100.00
  --------------------- ----------- -------- ----------- -------- ------ ----------- --------

ที่มา : ตามแบบฟอร์ม บ.ง.3/2 ที่ส่งให้ธนาคารแห่งประเทศไทย กรณี ที่มีส่วนลดจ่ายล่วงหน้า
ในงบการเงินจะแสดงยอดสุทธิ แต่ในรายงาน บ.ง.3/2 จะไม่หักส่วนลดจ่ายล่วงหน้า

บริษัทฯ มีเงินกู้ยืมและเงินรับฝากจำแนกตามแหล่งเงินกู้ยืมและเงินรับฝาก ดังนี้

  ---------------------------- ----------- ---------- ----------- ----------
  ประเภทเจ้าหนี้                  2544                   2543        

                               (ล้านบาท)    สัดส่วน (%)  (ล้านบาท)    สัดส่วน (%)

  จากประชาชน                   48,520.42   93.92      44,800.70   92.56

  จากสถาบันการเงิน               3,061.68    5.93       3,260.79    6.74

  จากต่างประเทศ                 76.35       0.15       340.59      0.70

  รวมเงินกู้ยืมและเงินรับฝาก         51,658.45   100.00     48,402.08   100.00
  ---------------------------- ----------- ---------- ----------- ----------

เงินกู้ยืมและเงินรับฝาก จำแนกตามระยะเวลาที่เหลือของสัญญา

  ---------------------------- ----------- ---------- ----------- ----------
                               2544                   2543        

                               (ล้านบาท)    สัดส่วน (%)  (ล้านบาท)    สัดส่วน (%)

  เมื่อทวงถาม                    2,195.04    4.25       2,128.14    4.40

  ไม่เกิน 1 ปี                    42,911.02   83.07      33,432.50   69.07

  เกิน 1 ปี                      6,552.39    12.68      12,841.44   26.53

  รวมเงินกู้ยืมและเงินรับฝาก         51,658.45   100.00     48,402.08   100.00
  ---------------------------- ----------- ---------- ----------- ----------

อัตราดอกเบี้ยเงินฝาก แยกตามประเภทเงินรับฝาก ณ 27 กุมภาพันธ์ 2545

สำหรับบุคคลธรรมดา

  -------------- ----------- ------ ------ ------ ------ ------ ------ -------
  จำนวนเงิน       ระยะเวลา                                              

                 เมื่อทวงถาม   1 เดือน 3 เดือน 6 เดือน 12     18     24     36 เดือน
                                                  เดือน   เดือน   เดือน   

  10,000 –       1.00        1.50   2.50   2.75   3.00   3.00   3.25   3.50
  99,999                                                               

  100,000 –      1.25        1.50   2.50   2.75   3.00   3.00   3.25   3.50
  499,999                                                              

  500,000 –      1.25        1.50   2.50   2.75   3.00   3.00   3.25   3.50
  999,999                                                              

  1,000,000 ขึ้นไป 1.25        1.50   2.50   2.75   3.00   3.00   3.25   3.50
  -------------- ----------- ------ ------ ------ ------ ------ ------ -------

สำหรับนิติบุคคลทั่วไป

  -------------- ----------- ------ ------ ------ ------ ------ ------ -------
  จำนวนเงิน       ระยะเวลา                                              

                 เมื่อทวงถาม   1 เดือน 3 เดือน 6 เดือน 12     18     24     36 เดือน
                                                  เดือน   เดือน   เดือน   

  10,000 –       1.25        1.50   2.00   2.25   2.25   2.50   2.75   3.00
  999,999                                                              

  1,000,000 ขึ้นไป 1.25        1.50   2.00   2.25   2.25   2.50   2.75   3.00
  -------------- ----------- ------ ------ ------ ------ ------ ------ -------

แหล่งใช้ไปของเงินทุน

แหล่งใช้ไปของเงินทุน ณ วันที่ 31 ธันวาคม 2542-2544 ที่ผ่านมา
แยกตามประเภทลูกหนี้และระยะเวลาชำระคืน

(หน่วย : ล้านบาท)

+-----------------+--------+------+---------+------+---------+------+
| ประเภทลูกหนี้และ   | 2544   |      | 2543    |      | 2542    |      |
+-----------------+--------+------+---------+------+---------+------+
| ระยะเวลาชำระคืน  | ล้านบาท | %    | ล้านบาท  | %    | ล้านบาท  | %    |
+-----------------+--------+------+---------+------+---------+------+
| บุคคลธรรมดา      | 0.00   | 0.00 | 601.05  | 1.46 | 1       | 5.29 |
|                 |        |      |         |      | ,910.34 |      |
| - ทวงถาม        | 197.64 | 0.56 | 256.83  | 0.62 |         | 1.02 |
|                 |        |      |         |      | 369.12  |      |
| - ไม่เกิน 1 ปี     | 14,    | 4    | 6       | 1    |         | 2.61 |
|                 | 961.73 | 2.19 | ,487.93 | 5.75 | 942.56  |      |
| - เกิน 1- 5 ปี    |        |      |         |      |         | 1    |
|                 | 62.50  | 0.17 | 3       | 8.63 | 4       | 1.45 |
| - เกิน 5 ปี       |        |      | ,553.77 |      | ,139.32 |      |
+-----------------+--------+------+---------+------+---------+------+
| รวม             | 15,    | 4    | 10      | 2    | 7       | 2    |
|                 | 221.87 | 2.92 | ,899.58 | 6.46 | ,361.34 | 0.37 |
+-----------------+--------+------+---------+------+---------+------+
| นิติบุคคล          | 537.46 | 1.52 | 3       | 7.78 | 6       | 1    |
|                 |        |      | ,203.90 |      | ,266.81 | 7.34 |
| - ทวงถาม        | 13,    | 3    |         | 5.10 |         |      |
|                 | 720.84 | 8.69 | 2       |      | 5       | 1    |
| - ไม่เกิน 1 ปี     |        |      | ,102.08 | 1    | ,268.55 | 4.58 |
|                 | 5,     | 1    |         | 1.44 |         |      |
| - เกิน 1- 5 ปี    | 983.15 | 6.87 | 4       |      | 4       | 1    |
|                 |        |      | ,712.35 | 3    | ,336.54 | 2.00 |
| - เกิน 5 ปี       | 0.00   | 0.00 |         | 6.33 |         |      |
|                 |        |      | 14      |      | 12      | 3    |
|                 |        |      | ,963.17 |      | ,366.32 | 4.22 |
+-----------------+--------+------+---------+------+---------+------+
| รวม             | 20,    | 5    | 24      | 6    | 28      | 7    |
|                 | 241.45 | 7.08 | ,981.50 | 0.65 | ,238.23 | 8.14 |
+-----------------+--------+------+---------+------+---------+------+
| สถาบันการเงิน     | 0.00   | 0.00 | 870.00  | 2.11 | 540.18  | 1.49 |
|                 |        |      |         |      |         |      |
| - ทวงถาม        | 0.00   | 0.00 | 1       | 2.80 | 0.00    | 0.00 |
|                 |        |      | ,155.04 |      |         |      |
| - ไม่เกิน 1 ปี     | 0.00   | 0.00 |         | 7.98 | 0.00    | 0.00 |
|                 |        |      | 3       |      |         |      |
| - เกิน 1- 5 ปี    | 0.00   | 0.00 | ,285.19 | -    | 0.00    | 0.00 |
|                 |        |      |         |      |         |      |
| - เกิน 5 ปี       |        |      | -       |      |         |      |
+-----------------+--------+------+---------+------+---------+------+
| รวม             | 0.00   | 0.00 | 5       | 1    | 540.18  | 1.49 |
|                 |        |      | ,310.23 | 2.89 |         |      |
+-----------------+--------+------+---------+------+---------+------+
| รวมทั้งสิ้น         | 35,    | 10   | 41      | 10   | 36      | 10   |
|                 | 463.32 | 0.00 | ,191.31 | 0.00 | ,139.75 | 0.00 |
+-----------------+--------+------+---------+------+---------+------+

(ที่มา : ตามแบบฟอร์ม บ.ง.3/1 ที่ส่งให้กับธนาคารแห่งประเทศไทย)

หมายเหตุ : เงินให้กู้ยืมในงบการเงินจะแสดงยอดสุทธิหลังหักรายได้รอการตัดบัญชี แต่ในรายงาน
บ.ง. 3/1 จะไม่หักรายได้รอการตัดบัญชี ตามคำสั่งของธนาคารแห่งประเทศไทย

(2)
ปัญหาความไม่สัมพันธ์กันของแหล่งที่มาและใช้ไปของเงินทุนเป็นปัญหาที่สถาบันการเงินทุกแห่งในประเทศไทยจะต้องประสบ
เนื่องจากตลาดเงินออมของประเทศไทยในขณะนี้ยังไม่มีอัตราดอกเบี้ยอ้างอิงสำหรับการออมในระยะยาว
ประกอบกับพฤติกรรมการออมเงินของผู้ออมในประเทศไทยยังไม่นิยมการออมระยะยาว
สำหรับบริษัทก็มีความไม่สัมพันธ์กันของแหล่งที่มาและใช้ไปของเงินทุนเช่นเดียวกัน
แต่เนื่องจากในทางปฏิบัติแล้วลูกค้าเงินฝากกว่าร้อยละ 70
ของบริษัทจะฝากเงินต่อเมื่อตั๋วสัญญาใช้เงินครบกำหนด (rollover)
บริษัทจึงไม่น่าจะประสบกับปัญหาดังกล่าว
แต่ทั้งนี้ต้องขึ้นอยู่กับปัจจัยประกอบอื่นๆด้วยเช่นนโยบายของภาครัฐ
การปรับเปลี่ยนพฤติกรรมการออมเงินของผู้ออมในประเทศ เป็นต้น

(3) ผลต่างของอัตราดอกเบี้ย (interest spread)
ของสถาบันการเงินโดยรวมของประเทศในระยะยาวแล้วมีแนวโน้มที่จะปรับตัวลดลงไปอยู่ที่ประมาณร้อยละ
3 ถึง 3.5 ซึ่งเป็น interest spread ของธุรกิจสถาบันการเงินทั่วโลกในสภาวะปกติ
เนื่องจากในปัจจุบันนี้สถาบันการเงินในประเทศไทยมีสินทรัพย์ที่ไม่ก่อให้เกิดรายได้
ในจำนวนที่สูงกว่าปกติจึงจำเป็นต้องมี interest spread ที่สูงกว่าปกติมาชดเชยเป็นบางส่วน
เมื่อใดที่สินทรัพย์ที่ไม่ก่อให้เกิดรายได้ลดลงสู่ระดับปกติ interest spread
ก็จะปรับตัวตามกลไกตลาดเข้าสู่สภาวะปกติเช่นกัน
ซึ่งบริษัทเองก็เป็นสถาบันการเงินภายในประเทศที่ต้องรับผลกระทบจากสาเหตุดังกล่าวด้วย
และเพื่อเป็นการลดผลกระทบต่อผลการดำเนินงานของบริษัทอันมีสาเหตุจาก interest spread
ที่ลดลง
บริษัทจะต้องเพิ่มความเข้มงวดมากขึ้นในการควบคุมค่าใช้จ่ายโดยเฉพาะต้นทุนทางการเงินพร้อมทั้งค่าใช้จ่ายด้านอื่นๆ
ด้วย